b'\n_START_ARTICLE_\nFrance Svetek\n_START_SECTION_\n\xc5\xbdivljenje in delo\n_START_PARAGRAPH_\nV Pulju je kon\xc4\x8dal tehni\xc5\xa1ko strojno \xc5\xa1olo Avstro-ogrske vojne mornarice. Od 1908 je v Ljubljani deloval v Zvezi mladinskih delavcev Avstrije in bil od 1910 njen predsednik. Konec leta 1919 so ga na predlog delavskih sindikatov in Jugoslovanske socialnodemokratske stranke poslali na 1. konferenco dela v Washington, kjer so ga izvolilili v mednarodni urad za delo. Po vrnitvi v Slovenijo je postal tajnik in tudi predsednik osrednjega dru\xc5\xa1tva kovinarjev; med drugim je bil \xc4\x8dlan in nato podpredsednik Strokovne komisije ter izdajatelj in urednik glasila Delavec, v katerem je tudi objavljal \xc4\x8dlanke. Bil je tudi \xc4\x8dlan Izvr\xc5\xa1nega odbora dru\xc5\xa1tva Svoboda. Leta 1941 se je vklju\xc4\x8dil v narodnoosvobodilno borbo. V Vrhovnem plenumu OF je predstavljal svobodne socialdemokratske sindikate. Oktobra 1943 je bil na Ko\xc4\x8devskem zboru izvoljen za delegata na II. zasedanju AVNOJa. Po vojni je bil na 1. kongresu Enotnih strokovnih zvez delavcev in name\xc5\xa1\xc4\x8dencev Slovenije izvoljen za podpredsednika.'